काठमाडौं– काठमाडौंमा सिसिटिभी फुटाएर चोरी गर्ने समूहका २ जना पक्राउ परेका छन्। महानगरीय अपराध महाशाखाले नुवाकोट, नर्जामण्पका बुद्धे, दिपेश जस्ता उपनाम भए बुद्धबहादुर तामाङ र सुजन तामाङलाई पक्राउ गरेको हो।
उनीहरुले गत असार ९ गते तारेश्वर– ९ शुभकामना चोक निवासी कोपिला धमला अधिकारीको घरबाट १८ लाख ९४ हजार २ सय ४० रुपैयाँ बराबरको धनमाल चोरी गरेका थिए।
चोरी गरेको करिब २ लाख र चोरीमा प्रयोग गर्ने रड लगायतका सामानसहित प्रहरीले उनीहरुलाई पक्राउ गरेको हो।
उनीहरु सहकारी तथा वित्तिय संस्थाहरुमा गई सिसिटिभी फुटाएर चोरी गर्ने गिरोहका व्यक्ति भएको अपराध महाशाखाका एसपी नरेन्द्र उप्रेतीले बताए।